ഏത്തപ്പഴവും ഗോതമ്ബുപൊടിയും കൊണ്ട് കുക്കറില് ഒരു കേക്ക് Lifestyle കേക്ക് തയാറാക്കാന് ഓവന് ഇല്ലെങ്കില്ലെന്താ ഈ കേക്ക് കുക്കറില് വളരെ എളുപ്പത്തില് ഉണ്ടാക്കാം. ഗോതമ്ബുപൊടിയും ഏത്തപ്പഴവും ശര്ക്കരയും ഉപയോഗിച്ച് മുട്ട ഇല്ലാതെ കേക്ക് തയാറാക്കാം ചേരുവകള് ഏത്തപ്പഴം 2 ഗോതമ്ബു പൊടി ഒന്നര കപ്പ് ബേക്കിങ് പൗഡര് 1 ടേബിള് സ്പൂണ് ബേക്കിങ് സോഡ 1 ടേബിള് സ്പൂണ് ജാതിക്ക പൊടിച്ചത് അര ടീസ്പൂണ് കറുവാപ്പട്ട പൊടിച്ചത് അര ടീസ്പൂണ് ഉപ്പ് കാല് ടീസ്പൂണ് ശര്ക്കര 34 കപ്പ് വാനില എസന്സ് 1 ടേബിള് സ്പൂണ് വെജിറ്റബിള് ഓയില് അര കപ്പ് തൈര് 1 കപ്പ് തയാറാക്കുന്ന വിധം ഏത്തപ്പഴവും ശര്ക്കരയും മിക്സിയുടെ ജാറില് അടിച്ചെടുക്കുക. ഗോതമ്ബുപൊടിയില് ബേക്കിങ്, ബേക്കിങ് പൗഡര്, ജാതിക്ക പൊടിച്ചത്, കറുവാപ്പട്ട പൊടിച്ചത് എന്നിവ ചേര്ത്ത് രണ്ടു തവണ നന്നായി അരിച്ചെടുക്കുക. തൈരില് ഓയില് ചേര്ത്ത് മിക്സ് ചെയ്യുക. ഇതിലേക്ക് അടിച്ചു വച്ചിരിക്കുന്ന ഏത്തപ്പഴവും ശര്ക്കരയും വാനില എസന്സും ചേര്ക്കുക. നന്നായി മിക്സ് ചെയ്യുക. ഇതിലേക്ക് അരിച്ചുവച്ചിരിക്കുന്ന പൊടി ചേര്ത്ത് നന്നായി മിക്സ് ചെയ്യുക. ഒരു പാത്രത്തില് കുറച്ച് ഓയില് ഒഴിച്ച് നന്നായി തേച്ചു പിടിപ്പിക്കുക. ഇതില് ഒരു ബട്ടര് പേപ്പര് വച്ചശേഷം തയ്യാറാക്കി വച്ചിരിക്കുന്ന മിശ്രിതം ഒഴിക്കുക. കുക്കറില്നിന്നും വാഷറും വെയ്റ്റും ഊരി മാറ്റിയശേഷം 5 മിനിറ്റ് ചൂടാക്കുക. അതിനുശേഷം തുറന്ന് പാത്രം അതിലേക്ക് വയ്ക്കുക 5 മിനിറ്റ് ഹൈ ഫ്ലെയിമില് ഇട്ടശേഷം 5 മിനിറ്റ് ചൂടാക്കുക. അതിനുശേഷം തുറന്ന് കേക്ക് പാത്രത്തിലേക്ക് മാറ്റുക. കടപ്പാട് Ichus Kitchen English Summary : eggless wheat banana cake recipe